فرانتس كافكا

فرانتس كافكا (مزيود ف 3 يوليوز 1883، توفّا ف 3 يونيو 1924) كاتب روائي بوهيمي ناطق ب لألمانية. بوهيميا كانت ديك الساع تابعة ل لإمبراطورية لأسطروهنڭارية، و دابا راها منطقة ف التشيك. كافكا كيتّعتابر من أهم الشخصيات لأدابية ديال لقرن 20.

لأعمال ديالو، فيها روايات و قيصاص قصيرة، لي كاتدمج عناصر د لواقعية معا لفنطازيا. الطيم لي كيتعاود فيهوم بزاف هوّا ديال شخصية رئيسية لي كاتحس بلي معزولة و كاتواجه ضروف غريبة و سريالية، تحت ضغط ديال قوة بيروقراطية ؤلا جتيماعية مامفهوماش. الطيمات لخرين لي كيتعاودو ف لأعمال ديالو منهوم الستيلاب، لقلق لوجودي، و اللامعقول.

جميع لكتوبا ديال كافكا ألّفهوم ب لألمانية، من غير شي بريّات لي كتبهوم ب التشيكية. كافكا كان خلا جميع لأعمال ديالو، تا لي ماكانتش تنشرات ف وقتو، ل صاحبو ماكس بروض، و كتب ف وصيّتو باش يتحرقو جميع دوك لأعمال ملي يموت. بروض وخا داكشي ماتبّعش لوصية و نشر لأعمال د كافكا لي بدات كاتجلب هتيمام كبير من عند لجمهور. كافكا كان كيرسم بزاف، ولاكين أغلب الرسمات ديالو ضاعو و ما تّلقاو منهوم غير 40 رسمة.

 أعمال 
كافكا عندو أعمال كتيرة من أشهرها:
 لحكم  (1913)
 لميطامورفوز  (1915)
 لمحاكمة  (1925)
 لقصر  (1926)
 الراجل لي غبر ؤلا أميريكا  (1927)

 مصادر 


تصنيف:زيادة 1883
تصنيف:وفيات 1924
تصنيف:ناس تزادو ف پراݣ
تصنيف:مقالات فيها مصدر و علاين 3000 بايت